Diari Oficial de la Generalitat Valenciana


Sumari del DOGV 9704, del 16-10-2023 (2023/10370)

Anunci pel qual se sotmet a informació pública el projecte de decret del Consell pel qual es modifica la disposició final segona del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/10820


Data del document
:   11-10-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Anunci

Descriptors 

:   * Vicepresidència Segona i Conselleria de Serveis Socials, Igualtat i Habitatge
    * cooperació administrativa

Anunci pel qual se sotmet a informació pública el projecte de decret del Consell pel qual es modifica la disposició final segona del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge. [2023/10710]  
Conforme al que s'estableix en els articles 133.2 de la Llei 39/2015, d'1 d'octubre, del procediment administratiu comú de les administracions públiques, 43.1.c de la Llei 5/1983, de 30 de desembre, del Consell, 14 i 16 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, s'acorda sotmetre a informació pública, pel termini de 10 dies naturals el projecte de decret del Consell pel qual es modifica la disposició final segona del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge.  
  
El còmput del termini s'iniciarà l'endemà de la publicació del present anunci en el Diari Oficial de la Generalitat Valenciana.  
El text del projecte normatiu pot ser consultat en la pàgina web de la Vicepresidència Segona i Conselleria de Serveis Socials, Igualtat i Habitatge en l'apartat «Normativa en tramitació», en la següent adreça d'internet: http://www.habitatge.gva.es/va/audiencia-e-informacion-publica, i en el portal de transparència de la Generalitat (http://gvaoberta.gva.es), així com en la Direcció General d'Habitatge, en la plaça del Carme, 4, 46159 València, en horari de 9.00 a 14.00 h, de dilluns a divendres.  
  
Les al·legacions, suggeriments o observacions efectuades per les persones o entitats que es consideren interessades podran ser remeses per a la seua consideració a la Direcció General d'Habitatge, presentant-se per registre d'entrada de la Vicepresidència Segona i Conselleria de Serveis Socials, Igualtat i Habitatge, o a l'adreça electrònica: dg\_xxrnjqtdo@dhq.nl, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, indicant en l'assumpte: «Al·legacions al projecte de Decret del Consell pel qual es modifica la disposició final segona del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge».  
  
Es farà constar el nom i cognoms o raó social, l'adreça i el DNI, NIE o NIF de la persona o entitat que presente al·legacions. Per a l'adequada interpretació, valoració i, si escau, incorporació de les aportacions, s'haurà d'especificar l'article i l'apartat del projecte al qual es refereixen, la modificació que es proposa i les raons en què se sustenta. Es recomana, així mateix, acompanyar una proposta de redacció alternativa.  
  
València, 11 d'octubre de 2023.- La directora general d'Habitatge: Ana Isabel Caballer Almela.